b'\n_START_ARTICLE_\nParapolski Dol\n_START_PARAGRAPH_\nParapolski Dol (vene keeles \xd0\x9f\xd0\xb0\xd1\x80\xd0\xb0\xd0\xbf\xd0\xbe\xd0\xbb\xd1\x8c\xd1\x81\xd0\xba\xd0\xb8\xd0\xb9 \xd0\xb4\xd0\xbe\xd0\xbb) on madalik Kamt\xc5\xa1atka poolsaare p\xc3\xb5hjaosas, kus on Kamt\xc5\xa1atkat \xc3\xbclej\xc3\xa4\xc3\xa4nud mandriga \xc3\xbchendav maakitsus. Ta paikneb Pen\xc5\xbeina aheliku ja Korjaki m\xc3\xa4gismaa vahel. Pikkus 425 km, laius 93 km, k\xc3\xb5rgus kuni 200 m. _NEWLINE_Madalikul voolavad Palmatkina, Kujuli ja Pustaja j\xc3\xb5gi. Piirkonnas on palju soid ja j\xc3\xa4rvi. \xc3\x9clekaalus on tundra taimkate, esineb k\xc3\xa4\xc3\xa4busseederm\xc3\xa4nni tihendikke. Esineb igikelts. _NEWLINE_Alates 13. septembrist 1994 on madaliku osa endises Korjaki autonoomses ringkonnas pindalaga 1 200 000 ha ja koordinaatidega 61\xc2\xba37\xe2\x80\x99 N 165\xc2\xba47\xe2\x80\x99 E kaitse all ning kuulub Ramsari konventsiooni nimistusse.'